### Beslutning

Åse Holst med bemærkning, at byrådet i sit møde den 20. januar 2021 har vedtaget Magistratens foranstående indstilling af 11. januar 2021.

### Resumé

Indstillingen beskriver budgetlægningen for Budget 2022.

Særlige fokuspunkter i dette års procedure er:

* I det omfang regnskabsresultatet ikke lever op til de opstillede klimamål på 1,3 mio. tons. CO2e, fremsendes der ultimo juni en indstilling til Magistraten. Indstillingen angiver handlemuligheder, som kan danne udgangspunkt for, at korrigerende handlinger kan indarbejdes i Magistratens budgetforslag.
* Pengene fra anlægsreserven i 2024 og 2025 vedr. bufferen udmøntes ved, at magistratsafdelingerne fremsender anlægsforslag, som prioriteres i de politiske forhandlinger. Det samme gælder puljerne til øvrig kollektiv trafik, infrastruktur/veje, kombinationsrejseanlæg, miljø og biodiversitet samt klimasikring – medmindre Teknik og Miljø forud for budgetlægningen har fremsendt indstilling til Byrådet for den enkelte pulje med en samlet plan for anvendelsen.

### Indstilling

At 1) Byrådet godkender budgetproceduren og vedlagte tidsplan for Budget 2022.

### Sagens forløb

11-01-2021 Magistraten

Fremsendes til [adresse] med bemærkning, at Magistraten i mødet den 11. januar 2021 anbefaler, at byrådet tiltræder Borgmesterens Afdelings indstilling af 7. januar 2021.

Udmøntning af fællesbidrag kan drøftes nærmere i Magistraten.

 20-01-2021 [adresse]
Åse Holst med bemærkning, at byrådet i sit møde den 20. januar 2021 har vedtaget Magistratens foranstående indstilling af 11. januar 2021.